นักบิดแชมป์โลก “มาร์ก มาร์เกซ” รถคว่ำระหว่างทดสอบสนาม จนท.หามส่งรพ.เร่งเช็กร่างกาย!
นักบิดแชมป์โลก “มาร์ก มาร์เกซ” รถคว่ำระหว่างทดสอบสนาม จนท.หามส่งรพ.เร่งเช็กร่างกาย!
นักบิดแชมป์โลก “มาร์ก มาร์เกซ” รถคว่ำระหว่างทดสอบสนาม จนท.หามส่งรพ.เร่งเช็กร่างกาย!
4 ต.ค. 2562

ผู้สื่อข่าวรายงานว่า เกิดเหตุนักบิดชาวสแปนิช มาร์ก มาร์เกซ จากทีมเรปโซล ฮอนด้า ประสบอุบัติเหตุรถพลิกคว่ำในโค้งที่ 7 ระหว่างทดสอบสนาม โดยรถได้สะบัดในช่วงเข้าโค้งจนเสียการควบคุมและล้มลง ตัวรถได้รับความเสียหายหนัก
ขณะที่ มาร์เกซ ยังสามารถเดินออกจากสนามได้ และตอนนี้ถูกนำตัวขึ้นรถพยาบาลส่งเช็กร่างกายแล้วรอผลยืนยันอาการบาดเจ็บจากทีมแข่งอีกครั้ง
อนึ่ง มาร์ก มาร์เกซ เป็นนักแข่งรถชาวสเปน เจ้าของตำแหน่งแชมป์โลกโมโตจีพี 6 สมัย, อดีตแชมป์โลกโมโตทู และอดีตแชมป์โลก 125 ซีซี และเป็นพี่ชายของอาเลกซ์ มาร์เกซ อดีตแชมป์โลกโมโตทรี
ล่าสุดมีรายงานว่า มาร์เกซมีอาการเจ็บหลังและเท้าซ้ายเล็กน้อย ผลเอกซเรย์ที่โรงพยาบาลไม่มีอะไรน่าเป็นห่วง จะลงฝึกซ้อมในช่วงบ่ายปกติตามแผนเดิม